اسد قیصر

اسد قیصر  ایک پاکستانی سیاست دان جو 15 اگست 2018ء سے موجودہ اسپیکر قومی اسمبلی پاکستان اور 13 اگست 2018ء سے قومی اسمبلی پاکستان کے رکن ہیں۔ اس سے قبل وہ 2013ء سے 2018ء تک خیبر پختونخوا کی صوبائی اسمبلی کے رکن رہ چکے ہیں۔ وہ مئی 2013ء سے اگست 2018ء تک خیبر پختونخوا کی صوبائی اسمبلی کے بھی اسپیکر رہے۔

ابتدائی زندگی اور تعلیم 
اسد 15 نومبر 1969ء کو ضلع صوابی، پاکستان میں پیدا ہوئے۔ انگریزی زبان کے اخبار دی ایکسپریس ٹریبیون کے مطابق وہ 15 نومبر 1968ء کو مرغوز میں پیدا ہوئے۔

انہوں نے ابتدائی تعلیم گورنمنٹ ہائر سیکنڈری اسکول مرغوز سے حاصل کی۔ انہوں نے جامعہ پشاور سے گریجویشن کی۔ انہوں نے گورنمنٹ پوسٹ گریجویٹ کالج (صوابی) سے بھی گریجویٹ ہوئے اور بیچلر آف آرٹ کی سند پائی۔

1995ء میں گریجویشن کے بعد وہ جماعت اسلامی پاکستان یوتھ وِنگ کے ڈویژنل صدر برائے پاسبان بنے۔

سیاسی زندگی 
اسد قیصر نے جماعت اسلامی پاکستان کے پلیٹ فارم سے سیاست کا آغاز کیا۔ 1984ء میں وہ کوٹھا کالج صوابی کے ناظم اسلامی جمعیت طلبہ منتخب ہوئے اور دو سال تک ناظم رہے۔

1996ء میں پاکستان تحریک انصاف میں شامل ہوئے۔ اسی سال انہیں پی ٹی آئی کے ضلعی صدر کے لیے نامزد کیا گیا 2008ء میں اسد قیصر کو پاکستان تحریک انصاف خیبر پختونخوا کا صدر بنایا گیا اور 2013ء تک صدر رہے۔ 2013ء میں صوابی سے رکن قومی اسمبلی منتخب ہوئے۔

انتخابات 2013
انہوں نے صوابی سے ہی خیبر پختونخوا صوبائی اسمبلی کی نشست بھی جیتی لیکن انہوں نے قومی اسمبلی کی نشست چھوڑ دی۔ 30 مئی 2013ء کو اسد قیصر کو خیبر پختونخوا کی صوبائی اسمبلی کا چودہواں اسپیکر منتخب کر لیا گیا۔

انتخابات 2018
2018ء کے عام انتخابات میں انہیں صوابی کے حلقہ پی کے-44 (صوابی-2) سے دوبارہ کامیابی حاصل ہوئی۔ اسد قیصر نے صوابی کے حلقہ این اے-18 (صوابی-1) سے بھی کامیابی حاصل کی تاہم انہوں نے صوبائی اسمبلی کی نشست چھوڑ دی۔

10 اگست 2018ء کو انہیں پاکستان تحریک انصاف کی طرف سے اسپیکر قومی اسمبلی پاکستان کے لیے نامزد کیا گیا۔ 15 اگست 2018ء کو وہ اسپیکر قومی اسمبلی منتخب ہو گئے۔ انہوں نے 176 ووٹ حاصل کیے اور اپنے مد مقابل سید خورشید احمد شاہ کو شکست دی۔
10 اپریل 2022 کو عمران خان کی حکومت گرانے کے بعد انہوں نے دیگر پاکستان تحریک انصاف کے ممبران کے ساتھ ساتھ قومی اسبملی کے عہدے سے استعفی دے دیا ۔

حوالہ جات 

1969ء کی پیدائشیں
بقید حیات شخصیات
پاکستان تحریک انصاف کے اراکین قومی اسمبلی
پاکستان تحریک انصاف کے سیاست دان
پاکستانی ارکان قومی اسمبلی 2018ء تا 2023ء
جماعت اسلامی پاکستان کے سیاست دان
خیبر پختونخوا ارکان صوبائی اسمبلی 2013ء تا 2018ء
ضلع صوابی کی شخصیات
فضلا جامعہ پشاور
قومی اسمبلی پاکستان کے اسپیکر
Short description is different from Wikidata